
บทคัดย่อ
 
บทความนี้ มีวัตถุประสงค์ดังนี้ 1) ศึกษาระดับการมีส่วนร่วมทางการเมืองในการไปใช้สิทธิเลือกตั้งท้องถิ่น 2) เปรียบเทียบการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย และ 3) นำเสนอการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยบูรณาการตามหลักพุทธธรรม การวิจัยนี้โดยมีค่าความเชื่อมั่นทั้งฉบับเท่ากับ 0.780 สถิติที่ใช้วิเคราะห์ข้อมูลได้แก่          ค่าความถี่ ค่าร้อยละ ค่าเฉลี่ย และค่าส่วนเบี่ยงเบนมาตรฐาน ทดสอบ สมมติฐานโดยการทดสอบ  ค่าที (t- test) และทดสอบค่าเอฟ (F-test) ส่วนการวิจัยเชิงคุณภาพใช้การสัมภาษณ์เชิงลึกจากผู้ให้ข้อมูลสำคัญ จำนวน 9 รูปหรือคน พบว่า 1. โดยภาพรวม พบว่า ระดับปฏิบัติการของประชาชน   ต่อการมีส่วนร่วมทางการเมืองในการไปใช้สิทธิเลือกตั้งท้องถิ่นอยู่ในระดับมาก อยู่ในระดับมาก    ทุกด้าน โดยเรียงลำดับจากมากไปหาน้อย ดังนี้ การติดตามตรวจสอบการเลือกตั้ง รองลงมาหลักอปริหานิยธรรม การใช้สิทธิเลือกตั้ง การรณรงค์หาเสียงเลือกตั้งและการมีส่วนร่วมทางการเมืองตามลำดับ 2. พบว่า ประชาชนที่มีเพศแตกต่าง การมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยภาพรวม ไม่แตกต่างกัน อย่างมีนัยสำคัญทางสถิตที่ระดับ 0.05 จึงปฏิเสธสมมติฐานการวิจัย ประชาชนที่มีเพศต่างกัน การมีส่วนร่วมทางการเมืองในการไปใช้สิทธิไม่แตกต่างกัน อย่างมีนัยสำคัญทางสถิตที่ระดับ 0.05 3. พบว่า 1) การมีส่วนร่วมทางการเมือง คือการออกมาในลักษณะของการทำงานร่วมกัน 2) การรณรงค์หาเสียงเลือกตั้ง 3) การใช้สิทธิเลือกตั้ง 4) การติดตามตรวจสอบการเลือกตั้ง 5) หลักอปริหานิยธรรม หลักที่ควรใช้ในชีวิตประจำวัน 
คำสำคัญ: การมีส่วนร่วมทางการเมือง, การไปใช้สิทธิเลือกตั้งท้องถิ่น, พนักงานองค์การบริหารส่วน
จังหวัดเลย,บูรณาการ, หลักพุทธธรรม
Abstract

 
This thesis has the following objectives: 1) to study the level of political participation in exercising the right to vote in local elections; 2) to compare the political participation in exercising the right to vote in local elections of Loei Provincial Administrative Organization employees; and 3) to present the political participation in exercising the right to vote in local elections of Loei Provincial Administrative Organization employees by integrating according to Buddhist principles. This research has a reliability value of 0.780. The statistics used to analyze the data are frequency, percentage, mean, and standard deviation. The hypothesis is tested by t-test and F-test. The qualitative research uses in-depth interviews with 9 key informants. The results show that: 1. Overall, the level of people’s actions towards political participation in exercising the right to vote in local elections is at a high level, at a high level in all aspects, ranked from highest to lowest as follows: election monitoring, followed by the principle of imperishable dhamma, voting rights, and election campaigning. And political participation, respectively. 2. Found that people with different genders, political participation in exercising the right to vote in the local elections of the employees of the Provincial Administrative Organization of Loei, overall, was not different at the 0.05 statistical significance level. Therefore, the research hypothesis was rejected. People with different genders, political participation in exercising the right was not different at the 0.05 statistical significance level. 3. Found that 1) Political participation is coming out in the form of working together 2) Election campaigning 3) Exercising the right to vote 4) Election monitoring 5) The principle of immaterialism is a principle that should be used in daily life. 
Keywords: Political Participation, Local Election Voting, Loei Provincial Administrative Organization, Employees Integration, Buddhist Principles
บทนำ

ประเทศไทยปกครองโดยระบอบประชาธิปไตยนับตั้งแต่ปี พ.ศ.2475 ซึ่งการปกครองใน ระบบประชาธิปไตยนั้น จะมีการเมืองการปกครองระบอบประชาธิปไตยที่สมบูรณ์ได้ย่อมรับกันทั่วไปว่าการมีส่วนร่วมทางการเมืองของประชาชนเป็นองค์ประกอบสำคัญอย่างยิ่งในระบอบประชาธิปไตย ทั้งนี้เพราะการเมืองการปกครองในระบอบประชาธิปไตยตามคำนิยามของอับราฮัมลินคอลน์อดีตประธานาธิบดีของสหรัฐอเมริกานั้น หมายถึง การปกครองของประชาชนโดยประชาชนและเพื่อ ประชาชน คือ การปกครองที่มีอำนาจสูงสุดเป็นของประชาชนเพราะประชาชนมีส่วนร่วมในการปกครองประเทศ (วัชชรา ไชยสาร, 2545, หน้า 14)

แต่ในทางปฏิบัติเป็นไปไม่ได้ที่ประชาชนทุกคนจะทำหน้าที่เป็นผู้ปกครองตนเองโดยตรง จึงต้องใช้ระบบตัวแทน โดยให้ประชาชนเลือกตั้งผู้แทนไปทำหน้าที่แทนตนเองแบบมีเงื่อนไขในระยะเวลาคราวละ4ปีหากปฏิบัติหน้าที่ไม่ดีขาดประสิทธิภาพ ก็จะเลือกคนอื่นที่ดีกว่าในครั้งต่อไป (ประภัสสร ทองยินดี,2558, หน้า 11-12) ซึ่งการปกครองระบอบประชาธิปไตย ยึดหลักการสำคัญ 6 ประการ คือ 1) หลักอำนาจอธิปไตยเป็นของประชาชนและการมีส่วนร่วมในการปกครองของประชาชน หมายความว่า อำนาจสูงสุดในการปกครองประเทศเป็นของปวงชน การปกครองต้องเป็นของประชาชน และเพื่อประชาชน 2) หลักเสียงข้างมากแต่คุ้มครองเสียงข้างน้อย หมายความว่า การตัดสินใจนโยบายสำคัญยึดถือเสียงข้างมากของส่วนใหญ่เป็นหลัก แต่ทั้งนี้ก็เพื่อคุ้มครองสิทธิของเสียงข้างน้อย 3) หลักการปกครองโดยกฎหมาย หมายความว่า ประชาชนทุกคนต้องอาศัยกฎหมายเป็นเครื่องมือในการคุ้มครอง โดยที่ทุกคนได้รับความยุติธรรมภายใต้กฎหมายเดียวกัน 4) หลักสิทธิและเสรีภาพ คือ ประชาชนได้รับการคุ้มครองสิทธิ และเสรีภาพ 5) หลักความเท่าเทียมกัน ถือว่าประชาชนทุกคนมีความเท่าเทียมกันในทุกโอกาสไม่เลือกปฏิบัติไม่แบ่งแยกเพศผิวศาสนาชนชั้น เรียกว่าไม่ลำเอียงเลือกที่รักมักที่ชัง 6) หลักเหตุผล คือการฟังเหตุผลของกันและกัน เคารพความคิดเห็นของผู้อื่น (จักษ์พันธ์ ชูเพชร, 2549)

การเลือกตั้งเป็นการเลือกสรรผู้แทนท้องถิ่นที่มีความใกล้ชิดกับประชาชนมากที่สุดให้เข้าไปทำหน้าที่ดูแลทุกข์สุขและให้บริการเบื้องต้นแก่ประชาชนรวมทั้งพัฒนาเศรษฐกิจ สังคมการเมือง และระบบสาธารณูปโภคตลอดทั้งโครงสร้างพื้นฐานในท้องถิ่น ดังนั้น การปกครองในส่วนท้องถิ่นถือ เป็นรากฐานของการปกครองในระบอบประชาธิปไตยที่เกิดจากการกระจายอำนาจจากส่วนกลางไปสู่ ท้องถิ่น (ณรงค์ สินสวัสดิ์, 2550 หน้า 40) เป็นการแบ่งเบาภาระของรัฐบาล ที่ส่วนกลางไม่สามารถดูแลประชาชนในหมู่บ้านได้อย่างทั่วถึง ดังนั้น หากประชาชนเลือกผู้แทนจากท้องถิ่นที่เป็นคนดี มีความรู้ความสามารถ มีจิตสำนึกมีคุณธรรมและมุ่งมั่นในการปฏิบัติหน้าที่ในการแก้ปัญหาเพื่อพัฒนาท้องถิ่นจะทำให้ประชาชนได้รับผลการพัฒนาโดยตรงมีชีวิตความเป็นอยู่ที่ดีขึ้นมีความเสมอภาคเท่าเทียมกันในทางตรงกันข้ามหากประชาชนเลือกผู้แทนที่มีความรู้ความสามารถน้อยขาดคุณธรรม และขาดจิตสำนึกที่ดีเข้าไปบริหารท้องถิ่นบุคคลเหล่านี้ก็จะทำทุกวิถีทางเพื่อให้ตนเองและพวกพ้องได้แสวงหาผลประโยชน์จากตำแหน่งและหน้าที่โดยไม่สนใจจะพัฒนาท้องถิ่นให้มีความเจริญก้าวหน้าผู้ได้รับผลกระทบโดยตรงก็คือประชาชนในท้องถิ่น เพราะบุคคลเหล่านั้นได้รับการเลือกตั้งเข้ามาก็เนื่องมาจากการทุจริตเลือกตั้ง โดยเฉพาะใช้วิธีการซื้อเสียงเข้ามา ผู้สมัครที่คาดหวังจะได้รับการเลือกตั้งจะต้องต่อสู้และใช้ทุกวิถีทางที่จะทำให้ได้รับชัยชนะในสนามของการเลือกตั้งโดยใช้“ปัจจัย ทุกอย่าง” เพื่อให้ได้รับการเลือกตั้ง “เงิน” จึงกลายเป็นสิ่งจำเป็นและเป็นเครื่องมือสำคัญที่ทำให้ ผู้สมัครได้รับชัยชนะจากการเลือกตั้ง

เงินถูกกำหนดให้เป็น“สื่อกลางของการแลกเปลี่ยน”ในแง่ทางเศรษฐกิจแต่หากพิจารณาในเรื่องของสัมพันธภาพทางสังคมเงิน คือ“สัญลักษณ์สำหรับการแข่งขัน”เพื่อให้ได้มาซึ่งอำนาจ เกียรติยศชื่อเสียงหรือความต้องการที่จะได้มาซึ่งอำนาจทางการเมือง (เสรี โกมลเปลิน, 2541, หน้า 41) ดังนั้น เงินถือว่าเป็นปัจจัยสำคัญทางทรัพยากรทางการเมืองที่สำคัญเพราะผู้สมัครที่มีเงินทุนจำนวนมากย่อมได้เปรียบในการเลือกตั้งและสามารถที่จะเผยแพร่กลยุทธ์ต่างๆ ผ่านช่องทางการสื่อสารที่หลากหลายได้มากกว่าผู้สมัครที่มีเงินทุนที่ต่ำกว่าแน่นอน (Dahl, R. A1991, pp.116) ปัญหาการเมืองเป็นปัญหาใหญ่ที่สุดที่ทำลายระบอบประชาธิปไตยของประเทศไทยมาอย่างต่อเนื่องและยาวนานหลายปี เป็นปัญหาที่ยังหาทางออกที่ชัดเจนในการแก้ไขอย่างเป็นระบบไม่ได้และนับวันจะยิ่งฝังรากลึกเข้าไปสู่ระบบการเมืองจนกลายเป็นมะเร็งร้ายในระบบประชาธิปไตย วิธีการที่สำคัญในการหาเสียงเลือกตั้งของนักการเมืองส่วนใหญ่ คือ การซื้อสิทธิ์ขายเสียง ซึ่งดูเหมือนจะเป็นวัฒนธรรมทางการเมืองของไทยไปแล้ว ไม่ว่าจะมีการเลือกตั้งครั้งใด ก็จะมีการซื้อเสียงกันเป็นประจำซึ่งวิเคราะห์การซื้อสิทธิ์ขายเสียงของผู้สมัครรับเลือกตั้งจะเห็นได้อย่างชัดเจนก่อนการเลือกตั้งแทบทุกครั้งนั่นก็คือการซื้อเสียงจนกลายเป็นค่านิยมที่ผิดๆ ของประชาชนไปโดยปริยาย ซึ่งก่อนการเลือกตั้งมักจะได้ยินคำพูดที่ว่า “เงินไม่มา กาไม่เป็น” ซึ่งโดยทั่วไปไม่ว่าในกรุงเทพมหานครหรือต่างจังหวัด สิ่งเหล่านี้จะเป็นบทสรุปของประชาธิปไตยแบบไทยๆหรือไม่ไม่มีใครคาดการณ์ได้ถึงอย่างไรทั้งปัจจัยด้านการศึกษา ด้านบทบาทของผู้นำ (บวรศักดิ์ อุวรรณโณ และคณะ, 2548,หน้า 11) ทั้งปัจจัยด้านเงิน ย่อมไม่ใช่สิ่งชี้ขาดถึงการมีส่วนร่วมของประชาชนน้อยหรือมากได้แต่ยังพบว่า ปัจจัยที่มีผลต่อการเลือกตั้งสภาผู้แทนราษฎร ยังมีประเด็นด้านคุณสมบัติของผู้สมัคร ด้านนโยบายของผู้สมัคร ด้านผลประโยชน์หรือผลตอบแทนของผู้สมัคร ด้านความสัมพันธ์ส่วนตัวกับผู้สมัคร

จากปัญหาที่กล่าวมาข้างต้นนั้น ล้วนเป็นปัญหาที่กระทบต่อภาพรวมของประเทศสมควรที่จะต้องมีการศึกษาถึงต้นเหตุของปัญหา เพื่อจะนำไปสู่กระบวนการแก้ไขปัญหาอย่างเป็นระบบ หากปล่อยไว้นานวันเข้าจะทำให้ประเทศชาติไม่ก้าวไปข้างหน้า แต่จะเป็นการถอยหลังลงคลองปัญหาหลักในการพัฒนาการปกครองในระบอบประชาธิปไตย ดังนั้นการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดย บูรณาการตามหลักพุทธธรรม ผู้วิจัยได้นำหลัก อปริหานิยธรรม 7 มาบูรณาการเข้ากับหลักแนวคิดและทฤษฎี ตลอดจนบทสัมภาษณ์ของผู้ให้ข้อมูลสำคัญ เพื่อให้งานวิจัยมีความสมบูรณ์และสอดคล้องกับงานวิจัยยิ่งขึ้น
วัตถุประสงค์การวิจัย
       
1. เพื่อศึกษาระดับการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย

2. เพื่อเปรียบเทียบการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยจำแนกตามปัจจัยส่วนบุคคล

3. เพื่อนำเสนอการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยบูรณาการตามหลักพุทธธรรม

วิธีดำเนินการวิจัย

  1. ประชากรและกลุ่มตัวอย่าง
ประชากรที่ใช้ในการวิจัย ได้แก่ พนักงานองค์การบริหารส่วนจังหวัดเลยผู้มีสิทธิ์เลือกตั้งและอาศัยอยู่ในพื้นที่อำเภอเมือง จังหวัดเลย ทั้ง 14 อำเภอ จำนวนทั้งสิ้น 533 คน ซึ่งผู้วิจัยกำหนดขนาดของกลุ่มตัวอย่าง และวิธีการสุ่มกลุ่มตัวอย่าง ขนาดของกลุ่มตัวอย่าง กลุ่มตัวอย่างได้มาจากสูตรของทาโร่ ยามาเน่ (Taro Yamane) ซึ่งใช้ระดับความคลาดเคลื่อนที่ 0.05 วิธีการสุ่มตัวอย่าง การสุ่มกลุ่มตัวอย่างใช้หลักการสุ่มแบบหลายขั้นตอน ประกอบด้วยขั้นตอนดังนี้ ทำการสุ่มแบบแบ่งชั้น โดยการกำหนดขนาดของกลุ่มตัวอย่างเป็นสัดส่วน พิจารณาจากจำนวนประชากรเพื่อให้ได้ข้อมูลที่มีลักษณะกระจายให้สัมพันธ์กับสัดส่วนประชากร โดยใช้จำนวนหมู่บ้านในแต่ละตำบลเป็นระดับการสุ่มกลุ่มตัวอย่างเป็นสัดส่วน

  
2. เครื่องมือที่ใช้ในการวิจัย

เครื่องมือที่ใช้ในการวิจัยครั้งนี้ คือ แบบสอบถาม (Questionnaire) และแบบสัมภาษณ์เกี่ยวกับการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยบูรณาการตามหลักพุทธธรรม
3. การวิเคราะห์ข้อมูล 



ผู้วิจัยทำการวิเคราะห์ข้อมูลแบบสอบถามโดยใช้โปรแกรมการวิจัยท่างสังคมศาสตร์และเลือกใช้ค่าสถิติที่เหมาะสมกับข้อมูลสามารถตอบวัตถุประสงค์ของการวิจัยได้ ดังนี้

3.1 สถิติพรรณนา คือ ค่าความถี่ (Frequency) ค่าร้อยละ (Percentage) ค่าเฉลี่ย (Mean) และค่าส่วนเบี่ยงเบนมาตรฐาน (Standard Deviation) 

   
3.2 สถิติอนุมาน (Inferential Statistics) ใช้สำหรับทดสอบสมมติฐานเพื่อเปรียบเทียบความคิดเห็นของประชาชนเกี่ยวกับการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดย บรณาการตามหลักพุทธธรรม จำแนกตามปัจจัยส่วนบุคคล สถิติที่ใช้คือการทดสอบค่าที (t-test) 


3.3 การวิเคราะห์ข้อมูลจากคำถามปลายเปิด (Open ended Question) ที่แสดงปัญหา อุปสรรค และข้อเสนอแนะเกี่ยวกับการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยใช้เทคนิคการวิเคราะห์เนื้อหา (Content Analysis Technique) ประกอบบริบท (Context) นำเสนอเป็นความเรียงประกอบตาราง โดยการแจกแจงความถี่ของผู้ตอบคำถามปลายเปิด
ผลการวิจัย
 
จากการศึกษาเรื่อง การมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย สรุปผล ดังนี้
 
1.จากการศึกษา การมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดย บูรณาการตามหลักพุทธธรรม สรุปตามวัตถุประสงค์ระดับปฏิบัติการของประชาชนต่อการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยภาพรวมอยู่ในระดับมาก เมื่อจำแนกเป็นรายด้าน พบว่า อยู่ในระดับมากทุกด้าน โดยเรียงลำดับจากมากไปหาน้อย ดังนี้ การติดตามตรวจสอบการเลือกตั้ง รองลงมาด้านหลักอปริหานิยธรรม ด้านการใช้สิทธิเลือกตั้ง ด้านการรณรงค์หาเสียงเลือกตั้ง และด้านการมีส่วนร่วมทางการเมือง  ตามลำดับ

2. ประชาชนที่มีเพศต่างกัน มีความคิดเห็นต่อปัจจัยที่มีผลต่อการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย แตกต่างกัน ผลการเปรียบเทียบ พบว่า ประชาชนที่มีเพศแตกต่างการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยภาพรวม ไม่แตกต่างกัน (t = -.063, Sig. = .949) อย่างมีนัยสำคัญทางสถิตที่ระดับ 0.05 ดังนั้นจึงปฏิเสธสมมติฐานการวิจัย เมื่อพิจารณาเป็นรายด้าน พบว่า ประชาชนที่มีเพศต่างกัน ปัจจัยที่มีผลต่อการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย ไม่แตกต่างกัน อย่างมีนัยสำคัญทางสถิตที่ระดับ 0.05  

ประชาชนที่มีอายุต่างกัน มีความคิดเห็น การมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย แตกต่างกันผลการเปรียบเทียบ พบว่า ประชาชนที่มีอายุ แตกต่างกัน การมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย  ผลการเปรียบเทียบ ประชาชนที่มีอายุแตกต่างกัน โดยภาพรวมพบว่า ไม่แตกแตกต่างกัน (F = .153, Sig. = .928) อย่างมีนัยสำคัญทางสถิตที่ระดับ 0.05 ดังนั้น จึงปฏิเสธสมมติฐานการวิจัย เมื่อพิจารณาเป็นรายด้าน ประชาชนที่มีอายุต่างกัน พบว่า ไม่แตกต่างกัน

ประชาชนที่มีการศึกษาต่างกัน มีความคิดเห็นต่อการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลยแตกต่างกันผลการเปรียบเทียบ พบว่า ประชาชนที่มีการศึกษาแตกต่างกัน การมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยภาพรวมพบว่า แตกต่างกัน (F = 4.997, Sig. = .007) อย่างมีนัยสำคัญทางสถิตที่ระดับ 0.05 ดังนั้น จึงปฏิเสธสมมติฐานการวิจัย เมื่อพิจารณาเป็นรายด้านประชาชนที่มีการศึกษาต่างกัน พบว่า แตกต่างกัน การมีส่วนร่วม (F = 4.122, Sig. = .017) การใช้สิทธิเลือกตั้ง (F = 4.585, Sig. = .011) ดังนั้น จึงทำการเปรียบเทียบความแตกต่าง ค่าเฉลี่ยเป็นรายคู่ โดยวิธีผลต่าง (LSD)


ประชาชนที่มีรายได้ต่างกัน มีความคิดเห็นต่อ การมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย แตกต่างกัน ผลการเปรียบเทียบ พบว่า ประชาชนที่มีรายได้แตกต่างกัน การมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยภาพรวมพบว่า ไม่แตกแตกต่างกัน (F = .775, Sig. = .509) อย่างมีนัยสำคัญทางสถิตที่ระดับ 0.05 ดังนั้น จึงปฏิเสธสมมติฐานการวิจัย เมื่อพิจารณาเป็นรายด้าน ประชาชนที่มีรายได้ต่างกัน พบว่า ไม่แตกต่างกัน 

ประชาชนที่มีประสบการณ์การทำงานต่างกัน มีความคิดเห็นต่อ การมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย แตกต่างกัน

ผลการเปรียบเทียบ พบว่า ประชาชนที่มีประสบการณ์ทำงาน แตกต่างกัน การมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยภาพรวมพบว่า ไม่แตกแตกต่างกัน (F = 1.222, Sig. = .301) อย่างมีนัยสำคัญทางสถิตที่ระดับ 0.05 ดังนั้น จึงปฏิเสธสมมติฐานการวิจัย เมื่อพิจารณาเป็นรายด้าน ประชาชนที่มีประสบการณ์การทำงานต่างกัน พบว่า ไม่แตกต่างกัน


3. นำเสนอเกี่ยวกับการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยบูรณาการตามหลักพุทธธรรม

ด้านการมีส่วนร่วมทางการเมืองการส่งเสริมให้ท้องถิ่นมีกิจกรรมทางการเมืองอยู่เสมอ การมีส่วนร่วมในทางการเมืองของประชาชนในจังหวัดเลยและการปรึกษาหารือในกิจกรรมทางการเมืองเป็นกระบวนการที่สำคัญในการสร้างความเข้าใจและความตระหนักรู้เกี่ยวกับการเมืองและการมีส่วนร่วมทางการเมือง การสร้างความเข้าใจสื่อสารข้อมูลและความคิดเห็นเพื่อสร้างความเข้าใจและความตระหนักรู้เกี่ยวกับการเมืองและการมีส่วนร่วมทางการเมือง สร้างความยอมรับและความเข้าใจระหว่างบุคคลและกลุ่มต่างๆ 

ด้านการรณรงค์หาเสียงเลือกตั้งชักชวนญาติพี่น้องคนสนิทเข้ารับฟังข้อบัญญัติภายใต้กฎหมายรัฐธรรมนูญ การมีจุดมุ่งหมายและเผยแผ่กฏระเบียบของท้องถิ่นเป็นสิ่งสำคัญในการสร้างความเข้าใจและความตระหนักรู้เกี่ยวกับกฏระเบียบและนโยบายของท้องถิ่น กฏระเบียบของท้องถิ่น การมีจุดมุ่งหมาย คือ กำหนดเป้าหมายและ การใช้ช่องทางที่เหมาะสมในการเผยแผ่กฏระเบียบของท้องถิ่น เช่น สื่อโซเชียลมีเดีย เว็บไซต์ และการประชุม ให้ข้อมูลที่ถูกต้องและเป็นประโยชน์เกี่ยวกับกฏระเบียบของท้องถิ่น 

ด้านการใช้สิทธิเลือกตั้ง ลงทะเบียนผู้มีสิทธิ์เลือกตั้งทุกครั้งที่มีการเลือกตั้งการแบ่งปันความรู้จากการลงทะเบียนเลือกตั้งเกี่ยวกับการเมืองคือการกระจายข้อมูลและความรู้เกี่ยวกับประเด็นและนโยบายทางการเมืองไปยังคนท้องถิ่น โดยมีจุดมุ่งหมายเพื่อสร้างความเข้าใจและความตระหนักรู้เกี่ยวกับประเด็นและนโยบายทางการเมือง การเพิ่มความสามารถในการมีส่วนร่วมของคนท้องถิ่นในการตัดสินใจและกระบวนการทางการเมือง คือการเสริมสร้างความสามารถของคนท้องถิ่นในการตัดสินใจและแก้ไขปัญหามีวิธีการแบ่งปันความรู้ จัดประชุมเพื่อแบ่งปันความรู้และข้อมูลเกี่ยวกับประเด็นและนโยบายทางการเมือง การจัดอบรมเพื่อเสริมสร้างความสามารถของคนท้องถิ่นในการตัดสินใจและแก้ไขปัญหา  

ด้านการติดตามตรวจสอบการเลือกตั้ง ติดตามข่าวสารทางการเมืองเกี่ยวกับการเลือกตั้งทุกครั้ง มีความสามารถในการแก้ไขปัญหาและความขัดแย้งในลักษณะที่เป็นธรรมและเป็นประโยชน์ การมีความสามารถในการปรับตัวและตอบสนองต่อการเปลี่ยนแปลงและความต้องการใหม่ๆของผู้อื่น เปิดเผยข้อมูลและข้อเท็จจริงเกี่ยวกับประเด็นและนโยบายทางการเมือง ฟังและตอบคำถามของผู้อื่นในลักษณะที่เป็นธรรมและเป็นประโยชน์  ติดตามผลการเลือกตั้งและการนับคะแนนเลือกตั้งอย่างใกล้ชิด การติดตามผลการเลือกตั้งและการนับคะแนนเลือกตั้งอย่างใกล้ชิด ควรใช้วาจาทางการเมืองอย่างสุภาพในขณะเข้าร่วมรับฟังการนับคะแนน การโต้ตอบกับกลุ่มผู้เข้าร่วมสังเกตการณ์ ให้ความคิดเห็นและข้อมูลเกี่ยวกับประเด็นและนโยบายทางการเมือง  

หลักอปริหานิยธรรมเป็นผู้ที่เข้าร่วมชุมนุมทางการเมืองระดับท้องถิ่น ระดับชาติ การมีส่วนร่วมของประชาชนส่งเสริมการมีส่วนร่วมของประชาชนในกระบวนการตัดสินใจทางการเมืองท้องถิ่น ประชุม ชุมนุมกันอย่างสร้างสรรค์ เป็นผู้ที่มีส่วนร่วมและยึดมั่นในกฎกติกาธรรมนูญชุมชนอย่างพร้อมเพรียงการปราศรัยบนเวทีกิจกรรมทางการเมืองเป็นโอกาสที่ดีในการยึดมั่นในในกฎกติกาธรรมนูญชุมชนอย่างพร้อมเพรียง เข้าไปมีส่วนร่วมในการร่างข้อบัญญัติท้องถิ่นทุกเมื่อ การเข้าร่วมการเคลื่อนไหวและการประท้วงทางการเมือง เข้าร่วมการเคลื่อนไหวและการประท้วงทางการเมืองเพื่อให้แสดงความไม่พอใจและความต้องการเปลี่ยนแปลง เคารพกฎหมายเลือกตั้ง สตรีที่เป็นผู้นำทางการเมืองมาจากการเลือกตั้ง ให้การเคารพบัตรเลือกตั้งและคณะกรรมการการเลือกตั้งตลอดจนสถานที่จัดการเลือกตั้งทุกเมื่อการเคารพสถานที่เลือกตั้งและส่วนงานราชการเป็นสิ่งสำคัญในการสร้างความยุติธรรมและความเท่าเทียมกันในการเลือกตั้ง นี่คือบางสิ่งที่ประชาชนในพื้นที่สามารถทำได้เพื่อแสดงการเคารพ 
อภิปรายผล

จากการศึกษาเรื่อง การมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยบูรณาการตามหลักพุทธธรรม มีประเด็นสำคัญที่สามารถนำมาอภิปรายผลเพื่อตอบวัตถุประสงค์ทั้ง 3 ข้อดังนี้

1.ผลการวิจัยพบว่าการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยบูรณาการตามหลักพุทธธรรม โดยภาพรวมอยู่ในระดับมากเมื่อจำแนกเป็นรายด้าน พบว่า อยู่ในระดับมากทุกด้าน โดยเรียงลำดับจากมากไปหาน้อย ดังนี้ พบว่ามาตรฐาน ค่าเฉลี่ย ค่าเบี่ยงเบนมาตรฐาน ระดับปฏิบัติการของประชาชนต่อ ปัจจัยที่มีผลต่อการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยภาพรวมอยู่ในระดับมาก เมื่อจำแนกเป็นรายด้าน พบว่า อยู่ในระดับมากทุกด้าน โดยเรียงลำดับจากมากไปหาน้อย ดังนี้ การติดตามตรวจสอบการเลือกตั้ง รองลงมาด้านด้านหลักอปริหานิยธรรม ด้านด้านการใช้สิทธิเลือกตั้ง ด้านการรณรงค์หาเสียงเลือกตั้ง และด้านด้านด้านการมีส่วนร่วมทางการเมือง ตามลำดับตามลำดับ ซึ่งสอดคล้องกับงานวิจัย พระปัญญา สุจิตฺโต (สีงาม) ได้วิจัยเรื่อง “การบูรณาการหลักพุทธธรรมเพื่อส่งเสริมจิตสำนึกการมีส่วนร่วมทางการเมืองของประชาชนในอำเภอเมืองระยอง จังหวัดระยอง”ผลการวิจัยพบว่า ผลการเปรียบเทียบความคิดเห็นของประชาชนต่อการบูรณาการหลักพุทธธรรมเพื่อ ส่งเสริมจิตสำนึกการมีส่วนร่วมทางการเมืองของประชาชนในอำเภอเมืองระยอง จังหวัดระยอง จำแนกตามรายได้ต่อเดือน พบว่าโดยภาพรวม มีค่านัยสำคัญทางสถิติน้อยกว่าระดับ 0.0 จึงยอมรับสมมติฐานที่ตั้งไว้ เมื่อพิจารณาเป็นรายด้านแล้วนั้น พบว่า ด้านการให้ข้อมูลข่าวสาร, ด้านการสนทนา ทางการเมือง, ด้านความเป็นพลเมือง, และด้านการมีส่วนร่วมทางการเมือง ทั้ง 4 ด้าน มีค่านัยสำคัญ ทางสถิติน้อยกว่า ระดับ 0.05 มีเพียงด้านการรู้จักสิทธิเสรีภาพ ความเสมอภาค ที่มีค่านัยสำคัญทาง สถิติมากกว่า ระดับ 0.05 จึงยอมรับสมมติฐานที่ตั้งไว้ (พระปัญญา สุจิตฺโต (สีงาม), 2564) ซึ่งสอดคล้องกับงานวิจัยของ พระมหาวิษณุ จิรวฑฺฒนเมธี (เจริญพล) ได้วิจัยเรื่อง“คุณลักษณะที่พึงประสงค์ของสมาชิกสภาผู้แทนราษฎร เขตเลือกตั้งที่ 1 จังหวัดชัยภูมิ”ผลการวิจัยพบว่า ข้อเสนอแนะเกี่ยวกับคุณลักษณะที่พึงประสงค์ ที่ประชาชนต้องการและให้ ความสำคัญในแต่ละด้าน มีดังนี้คือ ด้านความรู้ความสามารถ คือ ผู้แทนราษฎร ต้องเก่ง มีความรู้ มี ความสามารถ ผู้แทนต้องเก่ง ดี ฉลาด มีไหวพริบ ผู้แทนต้องมีความสามารถในการเป็นผู้นำ ด้าน คุณธรรมจริยธรรม คือ ต้องการผู้แทนที่มีความประพฤติดีไม่ด่างพร้อย ไม่เห็นแก่ประโยชน์พรรคพวก ญาติพี่น้อง ต้องการผู้แทนที่มีความจริงใจ มารยาทงาม อ่อนน้อมถ่อมตนแบบคนพุทธ เห็นใจคนแก่ เอาใจใส่เด็ก สามารถควบคุมตนเองได้ด้านวิสัยทัศน์คือ ผู้แทนต้องมองการณ์ไกล มองกว้าง ทันกาล สร้างอาชีพให้กับคนในพื้นที่ ผู้แทนต้องมองไกลไปข้างหน้า ผู้แทนต้องเป็นนักวางนโยบายที่ดี ด้านบุคลิกภาพ คือ ผู้แทนต้องอ่อนน้อมทั้งก่อนและหลังเลือกตั้ง ให้เป็นนิสัย ผู้แทนมีบุคลิกภาพที่มีความ จริงใจ และผู้แทนรู้จักการใช้อำนาจ ไม่เบ่งเมื่อมีโอกาส (พระมหาวิษณุ จิรวฑฺฒนเมธี, 2563)


2. เปรียบเทียบการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยจำแนกตามปัจจัยส่วนบุคคล พบว่า ประชาชนที่มีเพศต่างกัน มีความคิดเห็นต่อการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย แตกต่างกันผลการเปรียบเทียบ พบว่า ประชาชนที่มีเพศแตกต่างปัจจัยที่มีผลต่อการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยภาพรวม ไม่แตกต่างกัน อย่างมีนัยสำคัญทางสถิตที่ระดับ 0.05 ดังนั้นจึงปฏิเสธสมมติฐานการวิจัย เมื่อพิจารณาเป็นรายด้าน พบว่า ประชาชนที่มีเพศต่างกัน ปัจจัยที่มีผลต่อการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย ไม่แตกต่างกัน อย่างมีนัยสำคัญทางสถิตที่ระดับ 0.05 ซึ่งสอดคล้องกับงานวิจัย นนท์ชนันท์กรณ์ ฝ่ายเทศ ได้วิจัยเรื่อง “คุณลักษณะผู้นำทางการเมืองท้องถิ่นที่พึงประสงค์ตามหลักสัปปุริสธรรมของประชาชนในเขตเทศบาลเมืองแสนสุข จังหวัดชลบุร” ผลการวิจัยพบว่า ผลการเปรียบเทียบความคิดเห็นของประชาชนต่อคุณลักษณะผู้นำทางการเมืองท้องถิ่นที่พึงประสงค์ตามหลักสัปปุริสธรรม ของประชาชนในเขตเทศบาลเมืองแสนสุข จังหวัดชลบุรี พบว่า ประชากรที่มี อายุ ระดับการศึกษา อาชีพ และรายได้ต่อเดือนต่างกัน มีความคิดเห็นแตกต่างกัน อย่างมีนัยสำคัญทางสถิตที่ระดับ 0.05 จึงยอมรับสมมติฐานการวิจัย ส่วนประชาชนที่มีเพศ ต่างกันมีความคิดเห็นไม่แตกต่างกัน จึงปฏิเสธสมมติฐานการวิจัย (นนท์ชนันท์กรณ์ ฝ่ายเทศ,2563)

ประชาชนที่มีอายุต่างกัน มีความคิดเห็นต่อปัจจัยที่มีผลต่อการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย แตกต่างกัน ผลการเปรียบเทียบ พบว่า ประชาชนที่มีอายุ แตกต่างกัน ปัจจัยที่มีผลต่อการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย  ผลการเปรียบเทียบ ประชาชนที่มีอายุแตกต่างกัน โดยภาพรวมพบว่า ไม่แตกแตกต่างกัน อย่างมีนัยสำคัญทางสถิตที่ระดับ 0.05 ดังนั้น จึงปฏิเสธสมมติฐานการวิจัย เมื่อพิจารณาเป็นรายด้าน ประชาชนที่มีอายุต่างกัน พบว่า ไม่แตกต่างกัน ซึ่งมีความสอดคล้องกับงานวิจัยพระนิคม จนฺทธมฺโม (สุขเจริญ) ได้วิจัยเรื่อง “การมีส่วนร่วมของประชาชนในการพัฒนาการเมืองการปกครอง ตามแนวแห่งธรรมาธิปไตย ในเขตเทศบาลนครระยอง จังหวัดระยอง”ผลการเปรียบเทียบการมีสวนร่วมของประชาชนในการพัฒนาการเมืองการปกครอง ตามแนว แห่งธรรมาธิปไตย ในเขตเทศบาลนครระยอง จังหวัดระยอง โดยการจำแนกตามปัจจัยส่วนบุคคล พบว่า เพศ อายุ ระดับการศึกษา และสถานภาพสมรส ต่างกัน ประชาชนมีส่วนร่วมไม่แตกต่างกัน จึงปฏิเสธสมมติฐาน ที่ตั้งไว้สวนประชาชนที่มี อาชีพ และรายได้ต่อเดือน ต่างกัน มีส่วนร่วมแตกต่างกัน จึงยอมรับสมมติฐานที่ตั้งไว (พระนิคม จนฺทธมฺโม/สุขเจริญ, 2562)

ประชาชนที่มีการศึกษาต่างกัน มีความคิดเห็นต่อปัจจัยที่มีผลต่อการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลยแตกต่างกัน ผลการเปรียบเทียบ พบว่า ประชาชนที่มีการศึกษาแตกต่างกัน ปัจจัยที่มีผลต่อการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยภาพรวมพบว่า แตกต่างกัน อย่างมีนัยสำคัญทางสถิตที่ระดับ 0.05 ดังนั้น จึงปฏิเสธสมมติฐานการวิจัยเมื่อพิจารณาเป็นรายด้าน ประชาชนที่มีการศึกษาต่างกัน พบว่า แตกต่างกัน การมีส่วนร่วม การใช้สิทธิเลือกตั้ง ดังนั้น จึงทำการเปรียบเทียบความแตกต่าง ค่าเฉลี่ยเป็นรายคู่ โดยวิธีผลต่าง (LSD)ซึ่งสอดคล้องกับงานวิจัย พระเนาวนนท์ ชยาภินนฺโท (จ๋อมพนัส) ได้วิจัยเรื่อง “จิตสำนึกทางการเมืองในการพัฒนาระบอบประชาธิปไตยของประชาชนในเขตเทศบาลตำบลต้นธง อำเภอเมืองลำพูน จังหวัดลำพูนผลการเปรียบเทียบความคิดเห็นพบว่าประชาชนที่มีเพศ อายุ อาชีพ และระดับ การศึกษามีความคิดเห็นต่อจิตสำนึกทางการเมืองในการพัฒนาระบอบประชาธิปไตยของประชาชนใน เทศบาลตำบลต้นธง อำเภอเมืองลำพูน จังหวัดลำพูนไม่แตกต่างกัน จึงปฎิเสธสมมติฐาน (พระเนาวนนท์ ชยาภินนฺโท/จ๋อมพนัส, 2563)

ประชาชนที่มีรายได้ต่างกัน มีความคิดเห็นต่อ ปัจจัยที่มีผลต่อการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย แตกต่างกัน ผลการเปรียบเทียบ พบว่า ประชาชนที่มีรายได้แตกต่างกัน ปัจจัยที่มีผลต่อการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย  โดยภาพรวมพบว่า ไม่แตกแตกต่างกัน อย่างมีนัยสำคัญทางสถิตที่ระดับ 0.05 ดังนั้น จึงปฏิเสธสมมติฐานการวิจัย เมื่อพิจารณาเป็นรายด้าน ประชาชนที่มีรายได้ต่างกัน พบว่า ไม่แตกต่างกัน ซึ่งสอดคล้องกับงานวิจัย พระสุชาติ สุชาโต (สวน) ได้ทำการศึกษาวิจัยเรื่อง “การมีส่วนร่วมทางการเมืองของบุคลากรเทศบาลนครรังสิต จังหวัดปทุมธานี ในการไปใช้สิทธิเลือกตั้งทั่วไป พ.ศ. 2562” ผลการวิจัยพบว่า บุคลากรเทศบาลนครรังสิตจังหวัดปทุมธานีที่มีสถานภาพการสมรส และการศึกษา ต่างกัน มีส่วนร่วมทางการเมืองในการไปใช้สิทธิเลือกตั้งทั่วไป พ.ศ. 2562 แตกต่างกัน อย่างมี นัยสำคัญทางสถิติที่ระดับ 0.05 จึงยอมรับสมมติฐานการวิจัย ส่วนบุคลากรที่มี เพศ อายุ รายได้ และการได้รับข่าวสารเกี่ยวกับการเลือกตั้งต่างกัน มีส่วนร่วมในการไปใช้สิทธิเลือกตั้งทั่วไป ไม่แตกต่างกัน จึงไม่ยอมรับสมมติฐานการวิจัย ส่วนแนวทางเกี่ยวกับการมีส่วนร่วมทางการเมืองของบุคลากรเทศบาลนครรังสิต จังหวัด ปทุมธานีในการไปใช้สิทธิเลือกตั้งทั่วไป พ.ศ. 2562 ที่บุคลากรต้องการและให้ความสำคัญในแต่ละ ด้าน มีดังนี้คือ ด้านการประชาสัมพันธ์คือ บุคลากรเป็นเจ้าหน้าที่ของรัฐ และเป็นพลเมืองของ ประเทศ และมีแนวทางแก้ไขคือ ควรเป็นผู้แทนภาครัฐในการให้ความรู้หรือรณรงค์การเลือกตั้งที่ถูกต้องตามการปกครองในระบอบประชาธิปไตยแก่ประชาชน ประชาสัมพันธ์ให้ประชาชนเห็น ความสำคัญของการศึกษาข้อมูลผู้ลงสมัครรับเลือกตั้ง ต้องประชาสัมพันธ์และรณรงค์ให้เห็นประโยชน์ ที่เกิดจากการเลือกตั้งและอนาคตการเมืองของประเทศ ด้านการไปใช้สิทธิเลือกตั้ง คือ บุคลากร องค์กรปกครองส่วนท้องถิ่น ทุกคนต้องไปเลือกตั้ง ถ้าไม่ใช้สิทธิ์ให้ถือเป็นความบกพร่องต่อหน้าที่ เพราะเข้าถึงข้อมูลการเลือกตั้ง ได้มากกว่าประชาชนทั่วไป (พระสุชาติ สุชาโต/สวน, 2563)

ประชาชนที่มีประสบการณ์การทำงานต่างกัน มีความคิดเห็นต่อปัจจัยที่มีผลต่อการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย แตกต่างกัน ผลการเปรียบเทียบ พบว่า ประชาชนที่มีประสบการณ์ทำงาน แตกต่างกัน ปัจจัยที่มีผลต่อการมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดยภาพรวมพบว่า ไม่แตกแตกต่างกัน อย่างมีนัยสำคัญทางสถิตที่ระดับ 0.05 ดังนั้น จึงปฏิเสธสมมติฐานการวิจัย เมื่อพิจารณาเป็นรายด้าน ประชาชนที่มีประสบการณ์การทำงานต่างกัน พบว่า ไม่แตกต่างกัน ซึ่งสอดคล้องกับงานวิจัย ปิ่นอนงค์ ทองบ่อ (2563) ได้ศึกษาวิจัยเรื่อง การเสริมสร้างความเข้าใจการเมืองการปกครองในระบอบประชาธิปไตยของประชาชนในเขตเทศบาลตำบลพระอินทราชา อำเภอบางปะอินจังหวัดพระนครศรีอยุธยาผลการเปรียบเทียบพบว่า ประชนที่มี อายุ และระดับการศึกษาต่างกัน มีความคิดเห็นต่อการเสริมสร้างความเข้าใจการเมืองการปกครองในระบอบประชาธิปไตยของ ประชาชนในเขตเทศบาลตำบลพระอินทราชา อำเภอบางปะอิน จังหวัดพระนครศรีอยุธยา แตกต่างกัน อย่างมีนัยสำคัญ 0.05 จึงยอมรับสมมติฐานที่ตั้งไว้ ส่วนประชาชนที่มี เพศ และรายได้ต่อเดือน มีการเสริมสร้างความเข้าในในการเมือง ไม่แตกต่างกัน จึงปฏิเสธสมมติฐานที่ตั้งไว้ 

3. การมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย โดย บูรณาการตามหลักพุทธธรรม พบว่า การเป็นผู้ที่เข้าร่วมชุมนุมทางการเมืองระดับท้องถิ่นระดับชาติ คือเป็นผู้ที่มีส่วนร่วมและยึดมั่นในกฎกติกาธรรมนูญชุมชนอย่างพร้อมเพรียงกัน และเข้าไปมีส่วนร่วมในการร่างข้อบัญญัติท้องถิ่นทุกเมื่อ ส่งเสริมให้ประชาชนเคารพกฎหมายเลือกตั้งและเชิญชวนญาติทุกคนให้เคารพกติกาการเลือกตั้ง ซึ่งสตรีที่ลงสมัครเลือกตั้งทุกคนในท้องถิ่นให้การยอมรับและให้การเคารพเสมอ นอกจากนั้นยังให้การเคารพบัตรเลือกตั้งและคณะกรรมการการเลือกตั้งตลอดจนสถานที่จัดการเลือกตั้งทุกเมื่อ ตลอดจนเป็นผู้สังเกตการณ์และปกป้องอารักขาดูแลผลการนับคะแนนตามกฎระเบียบข้อบังคับอันชอบด้วยกฎหมาย ซึ่งสอดคล้องกับงานวิจัย ศตวรรษ สงกาผัน ได้วิจัยเรื่อง“การส่งเสริมการมีส่วนร่วมทางการเมืองตามแนวรัฐศาสตร์เชิงพุทธของประชาชนจังหวัดเลย” ผลการวิจัยพบว่า การนำเสนอการส่งเสริมการมีส่วนร่วมทางการเมืองตามแนวรัฐศาสตร์เชิงพุทธของประชาชนจังหวัดเลย คือ เรื่องเหตุบ้านการเมือง เศรษฐกิจ สังคม วัฒนธรรมทางการเมือง ประชาชนมีการประชุมให้ความร่วมมือโดยไม่มีอคติใดๆเข้าร่วมประชุมรับฟังปัญหาต่างๆของบ้านเมืองโดยพร้อมเพรียงกัน เมื่อสังคมหมู่บ้านอยู่ดีกินดีและพื้นฐานวัฒนธรรมจารีตประเพณีการปกครองที่ยึดถือกันมาอย่างยาวนานก็ควรอนุรักษ์สืบไว้ไม่ควรที่ฉีกหรือทำลาย ไม่ควรที่จะเพิ่มบทบัญญัติที่ไม่ควรบัญญัติเพิ่มเข้ามาเป็นกฎกติกาของชุมชนหรือหมู่บ้านเพราะอาจทำให้ขัดต่อจารีตประเพณีที่เคยยึดถือกันมาอย่างยาวนาน ควรให้การนบน้อมเคารพนับถือเมื่อมีเทศกาลต่างๆที่เป็นจารีตประเพณีที่เคยยึดถือกันมา ทำกิจกรรมนั้นอย่างต่อเนื่องเพื่อให้เป็นการสร้างจิตสำนึกต่อลูกหลานที่มีความเคารพความกตัญญูต่อบุคคลที่เป็นคนเฒ่าคนแก่ของหมู่บ้าน สิทธิเสรีภาพของสตรีก็มีความเท่าเทียมกับสุภาพบุรุษ เด็กและเยาวชนที่กำลังเติบโตในวันข้างหน้าควรได้รับการปลูกฝังในการเคารพสักการะสิ่งที่ยึดเหนี่ยวทางจิตใจ เมื่อเห็นผู้ทรงศีลทุกศาสนาถูกทำร้ายหรือถูกทำลาย เราประชาชนในฐานะพลเมืองคนหนึ่งควรให้การปกปักรักษาไม่ควรให้การสนับสนุนหรือส่งเสริมกับบุคคลที่จะจ้องทำลายศาสนาหรือวัตถุโบราณต่างๆ (ศตวรรษ สงกาผัน, 2565) ซึ่งสอดคล้องกับงานวิจัยของพระมหานรินทร์ สุรปญฺโญ (เอมพันธ์) “การประยุกต์หลักพุทธจริยธรรมเพื่อพัฒนจริยธรรมทางการเมืองของผู้นำทางการเมืองในจังหวัดชัยภูมิ” ผลการวิจัยพบว่าความจงรักภักดีรู้คุณค่าของสถาบันหลักสร้างความรักความสามัคคีให้เกิดมีแก่ประชาชนโดยการเข้าใจกฎเกณฑ์การปฏิบัติตามหน้าที่ส่งเสริมให้บุคคลากรปฏิบัติตามกฎระเบียบกำหนดเป้าหมายได้อย่างถูกต้องมีความสัมพันธ์กับชุมชนโดยการมีจิตสาธารณะประโยชน์ มุ่งมั่นจริงใจ ส่งเสริมประชาชนให้รู้คุณค่าของประโยชน์ส่วนรวมสนับสนุนการใช้เวลาให้เกิดประโยชน์ปฏิบัติตนได้อย่างถูกต้องเหมาะสมส่งเสริมภาพลักษณ์ของหน่วยงานโดยให้ประชาชนสามารถประเมินความก้าวหน้าได้อย่างเปิดเผย (พระมหานรินทร์ สุรปญฺโ/เอมพันธ์, 2563)
องค์ความรู้ที่ได้จากการศึกษา

องค์ความรู้ที่ได้จากการวิจัย การมีส่วนร่วมทางการเมืองในการไปใช้สิทธิเลือกตั้งท้องถิ่นของพนักงานองค์การบริหารส่วนจังหวัดเลย ประกอบไปด้วย 5 ด้านที่สำคัญ 1) ด้านการมีส่วนร่วมทางการเมือง คือ การที่กลุ่มประชาชน หรือขบวนการที่สมาชิกของชุมชนที่กระทำการออกมาในลักษณะของการทำงานร่วมกัน ส่งเสริมให้ท้องถิ่นมีกิจกรรมทางการเมืองอยู่เสมอมีส่วนร่วมในการกำหนดนโยบายและข้อบัญญัติท้องถิ่น ให้การสนับสนุนกิจกรรมการชุมนุมทางการเมืองโดยสันติและปราศจากอาวุธ เข้าไปมีส่วนร่วมในการเลือกตั้งในระดับชาติ ระดับท้องถิ่น 2) การรณรงค์หาเสียงเลือกตั้ง คือ การมีส่วนร่วมเกี่ยวกับการประชาสัมพันธ์การ เลือกตั้งทั่วไป รวมทั้งโฆษณา ปิดป้ายประกาศ ชักชวนผ่านสื่อ ชักชวนญาติพี่น้องคนสนิทเข้ารับฟังข้อบัญญัติภายใต้กฎหมายรัฐธรรมนูญ ส่งเสริมและสนับสนุนการเลือกตั้งทุกระดับตามระบอบประชาธิปไตย อันมีพระมหากษัตริย์ทรงเป็นประมุข 3) การใช้สิทธิเลือกตั้ง คือ การมีส่วนร่วมเกี่ยวกับการเป็นผู้มีสิทธิเลือกตั้ง การใช้สิทธิ เลือกตั้ง การสมัครรับเลือกตั้ง การออกเสียงประชามติการรับรู้ข้อมูลข่าวการทางการเมืองลงทะเบียนผู้มีสิทธิ์เลือกตั้งทุกครั้งที่มีการเลือกตั้งเข้าไปมีส่วนร่วมในกระบวนการของหน่วยงานบริหารจัดการเลือกตั้งมีส่วนร่วมในกระบวนการแก้ไขเทศบัญญัติและกฎหมายรัฐธรรมนูญเข้าใจและมีความรู้การมีส่วนร่วมของประชาชนในด้านสิทธิเสรีภาพมีส่วนร่วมในการส่งเสริมให้พลเมืองในชุมชน 4) การติดตามตรวจสอบการเลือกตั้ง คือ การมีส่วนร่วมเกี่ยวกับการรับฟังติดตาม ตรวจสอบการเลือกตั้ง การเฝ้าดูการนับคะแนนเลือกตั้งติดตามข่าวสารทางการเมืองเกี่ยวกับการเลือกตั้งทุกครั้ง ติดตามผลการเลือกตั้งและการนับคะแนนเลือกตั้งอย่างใกล้ชิด 5) หลักอปริหานิยธรรม คือ หลักที่ควรใช้ในชีวิตประจำวัน ถือเป็นหลักธรรมประจำใจที่ช่วยให้มนุษย์ดำรงชีวิตได้อย่างสงบสุข เป็นผู้ที่เข้าร่วมชุมนุมทางการเมืองระดับท้องถิ่น ระดับชาติเป็นผู้ที่มีส่วนร่วมและยึดมั่นในกฎกติกาธรรมนูญชุมชนอย่างพร้อมเพรียง 

